La comissió d'admissió a la Xarxa de Jueries d'Espanya visita Sagunt
12 de març 2019

![Imagen 1](/media/buxi1qaq/80_maq_juderia_05.jpg)![Imagen 2](/media/ylnixr1z/80_maq_juderia_04.jpg)

![](/media/1njg2nep/80_c_juderia_02.jpg)  
  

La comissió d'admissió de la Xarxa de Jueries d'Espanya Camins de Sefarad va visitar ahir Sagunt com a part del procés d'avaluació del projecte presentat per l'Ajuntament de Sagunt per a formar part de la Xarxa. Després de la roda de premsa, a la qual va assistir l'alcalde de Sagunt, Quico Fernández; el tinent alcalde d'Àvila, Héctor Palencia; l'alcaldessa d'Hervás (Càceres) i presidenta de l'entitat, Patricia Valle, així com representants de la Xarxa, es va realitzar una visita per la jueria de Sagunt, pel Museu Històric de Sagunt i pel Castell, a la qual es va sumar el delegat de Patrimoni Cultural, Pablo Abelleira. El 27 de març, la comissió avaluadora prendrà la decisió d'admetre o no Sagunt en la Xarxa.

  

L'alcalde de Sagunt, Quico Fernández, va afirmar que l'objectiu de Sagunt és formar part de la Xarxa de Jueries “**perquè creiem que som mereixedors i perquè volem contribuir amb el nostre patrimoni a la projecció del patrimoni sefardita**”. El primer edil va recordar que Sagunt es troba embarcat en un camí molt més llarg i complex que és el d'aconseguir ser Patrimoni de la Humanitat “**però que ens va donant els seus fruits**”, ja que són molts els reconeixements recollits fins a hui com per exemple ser Capital Valenciana de la Romanització, pertànyer a la Ruta dels Fenicis per la Unió Europa i a la Ruta Europea de Patrimoni Industrial (ERIH), així com representar a Espanya com a únics candidats per a ser Segell de Patrimoni d'Europa.

  

![](/media/vg3n2mkd/80_maq_juderia_03.jpg)![](/media/vrwjhcwj/80_maq_juderia_06.jpg)  
​  

Fernández va manifestar que el patrimoni de Sagunt “**ha de compartir-se per a col·laborar i cooperar amb aquelles ciutats que formen part d'eixes rutes per a fer que siguen més completes, i en este cas creiem que la nostra aportació a la Xarxa de Jueries, d'una banda, ompli un buit geogràfic ja que en el nostre territori no existix cap jueria reconeguda i, per una altra, perquè s'ha demostrat que Sagunt va ser una de les portes d'entrada a Sefarad dels jueus**”.

  

Per altra banda, la presidenta de la Xarxa de Jueries d'Espanya i alcaldessa d'Hervás -ciutat impulsora de la Xarxa-, Patricia Valle, va declarar que la visita es tractava d'una comprovació in situ del que Sagunt va presentar al gener per a entrar a formar part de la Xarxa i va recomanar seguir amb la mateixa il·lusió “**perquè eixe projecte de patrimoni arribe a tots, perquè al final educar en cultura significa educar en patrimoni i és l'única forma que tenim de conservar, de divulgar i de mantindre els vestigis que tenim, ja siguen romans, sefardites o de qualsevol altre moment de la història**”.

  

  

![](/media/lbqltikn/80_c_juderia_01.jpg)  

*   [](http://www.facebook.com/sharer.php?u=https://aytosagunto.es/va/actualitat/la-comissio-d-admissio-a-la-xarxa-de-jueries-d-espanya-visita-sagunt/ "Facebook")
*   [](http://twitter.com/share?url=https://aytosagunto.es/va/actualitat/la-comissio-d-admissio-a-la-xarxa-de-jueries-d-espanya-visita-sagunt/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/la-comissio-d-admissio-a-la-xarxa-de-jueries-d-espanya-visita-sagunt/ "Linked In")
*   [](mailto:?body=https://aytosagunto.es/va/actualitat/la-comissio-d-admissio-a-la-xarxa-de-jueries-d-espanya-visita-sagunt/)